Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 510/12/4401	Komárno, 11.3.2015
EEČ : 2-30-33-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov v jednočinnom súbehu s prečinom výtržníctva podľa § 364 odsek 1 písmeno a) Trestného zákona.

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.1.2013, spisová značka 1 Pv 510/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 16. júna 2012 v čase okolo 23.30 hod. v katastri obce XXXXX v chatovej oblasti zvanej Galambos. fyzicky napadol XXXXX tým spôsobom, že ho päsťou udrel do oblasti tváre smerom na jeho pravé oko, čím mu spôsobil otras mozgu ľahkého stupňa, krvné výrony a odreninu kože v okolí pravého oka  a krvný výron pod očnou spojivkou s dobou liečenia, ktoré zranenia si vyžiadali dobu liečenia a práceneschopnosti od 17.06.2012 do 01.07.2012, pričom sa ku skutku dopustili minimálne pred troma ďalšími prítomnými osobami  a na mieste verejne prístupnom 

Uznesením prokurátora Okresnej prokuratúry XXXXX zo dňa 29.1.2013, spisová značka 1 Pv 510/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
XXXXX prokuratúry XXXXX uznesením sp. zn. 1 Pv  510/12/4401 - 10 z 29. januára 2013 rozhodol v zmysle ustanovenia § 216 odsek 1 Trestného poriadku o podmienečnom zastavení trestného stíhania proti obvinenému XXXXX nar. XXXXX trestne stíhanému pre prečin ublíženia na zdraví podľa § 156 odsek 1 Trestného zákona v jednočinnom súbehu s prečinom  výtržníctva podľa § 364 odsek 1 písmeno a) Trestného zákona, pre ktorý mu bolo vznesené obvinenie uznesením povereného príslušníka Policajného zboru Okresného riaditeľstva Policajného zboru,  Odboru poriadkovej polície, Obvodného oddelenia Policajného zboru Bátorove Kosihy pod sp. zn. ORP-637/BK-KN-2012 z 29. novembra 2012 na tom skutkovom základe, že

- dňa 16. júna 2012 v čase okolo 23.30 hod. v katastri obce XXXXX v chatovej oblasti zvanej Galambos. fyzicky napadol XXXXX tým spôsobom, že ho päsťou udrel do oblasti tváre smerom na jeho pravé oko, čím mu spôsobil otras mozgu ľahkého stupňa, krvné výrony a odreninu kože v okolí pravého oka  a krvný výron pod očnou spojivkou s dobou liečenia, ktoré zranenia si vyžiadali dobu liečenia a práceneschopnosti od 17.06.2012 do 01.07.2012, pričom sa ku skutku dopustili minimálne pred troma ďalšími prítomnými osobami  a na mieste verejne prístupnom 

     	V uznesení o podmienečnom zastavení trestného stíhania bola v zmysle § 216 odsek 2 Trestného poriadku určená obvinenému skúšobná doba na 2 roky, ktorá začala plynúť právoplatnosťou predmetného uznesenia o podmienečnom zastavení trestného stíhania, t. j. dňom 12. februára  2013 a uplynula dňa 12. februára 2015. 

     	Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia. 

     	V rámci šetrenia, či obvinený počas skúšobnej doby podmienečného zastavenia trestného stíhania viedol riadny život, bol  zabezpečený odpis z registra trestov, výpis z evidencie priestupkov Okresného úradu  XXXXX, Odboru všeobecnej vnútornej správy, správa z Obvodného oddelenia Policajného zboru Bátorove Kosihy a bola vyžiadaná aj správa z miesta jeho prechodného bydliska. Z uvedených záznamov vyplýva, že obvinený sa počas skúšobnej doby nedopustil iného trestného činu, ani priestupku.  

             Z vyššie uvedených skutočností vyplýva, že u obvineného boli splnené zákonné podmienky na vyslovenie, že sa v skúšobnej dobe podmienečného zastavenia trestného stíhania osvedčil.

     	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Patrik Balaško
prokurátor